મહેસાણા જિલ્લામાં એનસીપી દ્વારા આગામી ચૂંટણી માટે કાર્યકરોને સક્રિય કરવાની જવાબદારી ઉપ પ્રમુખ જાલમસિંગ સોલંકીને સોપાઇ છે. મૂળ કાલરી ગામના જાલમસિંગ સોલંકી ક્ષત્રિય સમાજમાંથી આવતા હોવાને કારણે અત્યાર સુધી ક્રોગેસ સાથે રહેલો ક્ષત્રિય સમાજના મતનું આ વખતે ધ્રુવીકરણ થવાનો પણ એનસીપી દ્વારા દાવો કરાયો છે.તો બીજી તરફ એનસીપી દ્વારા લોકો વચ્ચે સીધા મત માગવા જવાને બદલે સામાજીક સેવાઓ થકી લોકો વચ્ચે જવાના શરૂ કરેલા અભિગમને પ્રજાએ પણ બિરદાવ્યો છે.મહેસાણા જિલ્લામાં સ્વાઇન ફ્લૂના ૭૧ જેટલા પોજીટીવ કેસ હોવા છતાં હજુ સુધી એક પણ રાજકીય પાર્ટી લોકોની મદદે નથી આવી ત્યારે એનસીપીએ પોતાની સામાજીક જવાબદારી નિભાવી હોવાનો લોકોએ મત વ્યક્ત કર્યો છે..